stanford-oval/wikipedia huggingface dataset:
อนุสติ

อนุสติ (บาลี: อนุสฺสติ) หมายถึง กรรมฐานเป็นเครื่องระลึกถึง มี 10 อย่าง ได้แก่
พุทธานุสติ การระลึกถึงพระคุณของพระพุทธเจ้า
ธัมมานุสติ การระลึกถึงพระคุณของพระธรรม
สังฆานุสติ การระลึกถึงพระคุณของพระสงฆ์
สีลานุสติ การระลึกถึงศีล ที่ตนเคยรักษาไว้ได้
จาคานุสติ การระลึกถึงทาน ความดีที่ตนสร้างไว้
เทวตานุสติ การระลึกถึงคุณที่ทำให้คนเป็นเทวดา เช่น หิริ โอตตัปปะ
อุปสมานุสติ การระลึกถึงพระคุณของพระนิพพาน
มรณานุสติ การระลึกถึงความตาย
อานาปานสติ การระลึกถึงลมหายใจเข้าออก (อานาปาน + อนุสสติ = อานาปานุสสติ)
กายคตาสติ การระลึกถึงความไม่งามปฏิกูลของอาการ 32 มีผม ขน เล็บ ฟัน หนัง เป็นต้น
เป็น 10 กรรมฐานในกรรมฐาน 40 กองได้แก่ กสิน 10, อนุสสติ 10, อสุภะ 10, พรหมวิหาร 4, อรูปฌาน 4, จตุธาตุววัตถาน 1, อาหาเรปฏิกูลสัญญา 1
วิสุทธิมรรคระบุว่า พุทธานุสติ ธัมมานุสติ สังฆานุสติ สีลานุสติ จาคานุสติ เทวตานุสติ อุปสมานุสติ มรณสติ เป็นอารมณ์นิมิตทำสมาธิได้สูงสุดที่ระดับอุปจารสมาธิ กายคตาสติเป็นอารมณ์นิมิตรทำสมาธิได้สูงสุดที่ระดับปฐมฌาน (ฌานที่ 1) และอานาปานสติเป็นอารมณ์นิมิตรทำสมาธิได้สูงสุดที่ระดับจตุตถฌาน (ฌานที่ 4)
สีนิคมเทวาลัย

| สีนิคมเทวาลัย සීනිගම දේවාලය (ශ්‍රී දෙවොල් දේවාලය) (สิงหล) |
| --- | --- |
หมู่บ้าน

สีนิคมเทวาลัยที่ตั้งในศรีลังกา
พิกัด:  6°09′24″N 80°05′33″E﻿ / ﻿6.156747°N 80.092483°E﻿ / 6.156747; 80.092483
ประเทศ: ศรีลังกา
จังหวัด: จังหวัดใต้
อำเภอ: กอลล์
เมืองหลวง: กอลล์
สีนิคมเทวาลัย (สิงหล: සීනිගම දේවාලය) เป็นเทวสถานในศาสนาฮินดู ตั้งอยู่ในอำเภอเวรโคฑ (Weragoda) ใกล้หาดฮิกคาดูวา (Hikkaduwa) ในเมืองกอลล์ ประเทศศรีลังกา เทวสถานแห่งนี้สร้างขึ้นเพื่ออุทิศถวายพระเทพารักษ์ท้องถิ่นของศรีลังกานามว่า พระเทวโว เทวิโยร์ (สิงหล: දෙවොල් දෙවි) เทวดาผู้รักษาแม่น้ำและมหาสมุทรตามคติพราหมณ์-ฮินดูและศาสนาพื้นเมืองสิงหลและทมิฬอันเป็นที่สักการะของพ่อค้าทะเล กะลาสีเรือ และชาวประมงท้องถิ่น นอกจากนี้เทวสถานแห่งนี้ยังมีชื่อเสียงจากความศักดิ์สิทธิ์ของเทวรูป พระมณีเมขลาเทวีเทพธิดาผู้รักษาแม่น้ำและมหาสมุทรซึ่งเป็นที่เคารพสักการะและมีชื่อเสียงอย่างมากจากมหากาพย์ทมิฬ คือ เรื่อง มณิเมกะไล
ดูเพิ่ม

มณิเมกะไล
เกาะนยิณาตีวู
เจ้าคงคา
พระมณีเมขลา
ประเทศศรีลังกา
ประวัติศาสตร์ศรีลังกา
อมฤตเวลา

ศรีหริมันทิรสาหิบ อมฤตสระสาหิบ ในช่วงเวลา "อมฤตเวลา"
อมฤตเวลา (ปัญจาบ: ਅੰਮ੍ਰਿਤ ਵੇਲਾ; อ่านว่า อัม-มะ-ริ-ตะ-เว-ลา) แปลตรงตัวว่า "เวลาที่เป็นอมฤต" หมายถึงช่วงเวลาเช้าตรู่ ประมาณตั้งแต่ตีสามจนถึงหกโมงเช้า หรือเวลาก่อนย่ำรุ่ง เป็นเวลาที่ใช้ทำสมาธิและท่องและขับรองเพลงสวดคุรบานิ คุรุนานักระบุไว้ในจัปจิสาหิบว่า "จงทำสมาธิในช่วงอมฤตเวลา ให้จิตใจอยู่กับความยิ่งใหญ่ของนามแท้จริงหนึ่งเดียว ("นาม" หมายถึงพระนามของพระเป็นเจ้าในศาสนาซิกข์) ความสำคัญของอมฤตเวลานั้นถูกระบุไว้ทั่วคุรุกรันตสาหิบ มีท่อนหนึ่งที่ระบุว่า "ผู้ใดที่บอกว่าตนเป็นชาวซิกข์ ต้องตื่นขึ้นมาแต่เช้าตรู่ทุกวันในช่วงอมฤตเวลา และปรับตัวเองให้เข้ากับและอยู่กับนาม (พระนามของพระเป็นเจ้าในศาสนาซิกข์)"
ชาวซิกข์จะสวดบทสวดตอนเช้า "นิตนีม" ในช่วงอมฤตเวลา ดั้งเดิมแล้วหลังเสร็จการสวดนิตนาม ก็จะไปพบปะกันต่อหน้าคุรุกรันตสาหิบ (Sangat) และสวด Asa di Var
อรทาส

ชายชาวซิกข์กำลังพนมมือแบบนมัสเตขณะประกอบพิธีสวดอรทาส
อรทาส (ละติน: Ardās, ปัญจาบ: ਅਰਦਾਸ) เป็นหมวดหมู่ของบทสวดในศาสนาซิกข์ที่พบสวดในคุรุทวารา เป็นส่วนหนึ่งของบทสวดในพิธีประจำวัน เช่น พิธีเปิดคุรุกรันตสาหิบ สำหรับการ "ประกาศ" (Prakash - แสงยามเช้า) หรือพิธีปิดสำหรับการ "สุขสาน" (Sukhasan - ห้องบรรทมยามราตรี) พิธีตั้งชื่อบุตรหรือพิธีศพ
อรทาสประกอบด้วย 3 ส่วน ส่วนแรกจะกล่าวสรรเสริญคุณธรรมของคุรุซิกข์ทั้ง 10 ท่าน ตั้งแต่ คุรุนานักเทพ ถึง คุรุโควินทสิงห์ จากท่อนใน "จัณฑิทีวัร" (Chandi di Var) ในทสัมครันถ์ (Dasam Granth) ส่วนที่สองกล่าวสรรเสริญความมานะบากบั่น ชัยชนะ และความสุขความเจริญของขาลสา รวมถึงการอ้อนวอน และส่วนที่สามกล่าวสรรเสริญพระนามของพระเป็นเจ้า ส่วนแรกและส่วนที่สามนั้นต้องกล่าวเต็ม ๆ ไม่มีการแก้ไขบทสวด ในขณะที่ส่วนที่สองสามารถปรับได้ตามความเหมาะสม หรือเพิ่มคำอ้อนวอน ขอพรเพิ่มเติมให้ช่วยแก้ไขปัญหาในชีวิต อย่างไรก็ตามยังต้องคงอยู่ในรูปแบบที่เป็นที่ยอมรับกันในศาสนิกชน ช่วงที่อยู่ระหว่างการสวด ศาสนิกชนผู้เข้าร่วมพิธีจะยืนและพนมมือแบบนมัสเต โค้ง และบางครั้งมีการกล่าวว่า "วาหิคุรุ" (Waheguru) หลังจบบางท่อน
หัวสะพานโรมาเนีย

แผนที่โปแลนด์เมื่อปี 1939 เขตฝั่งโรมาเนียอยู่ในสีน้ำตาลเข้ม
เขตฝั่งโรมาเนีย (อังกฤษ: Romanian Bridgehead, โปแลนด์: Przedmoście rumuńskie) เป็นดินแดนที่อยู่ทางทิศตะวันออกเฉียงใต้ ซึ่งปัจจุบันเป็นส่วนหนึ่งของยูเครน ระหว่างการบุกครองโปแลนด์ ในวันที่ 14 กันยายน ค.ศ. 1939 ผู้บัญชาการกองทัพโปแลนด์ จอมพลเอ็ดเวิร์ต ริดซ์ สมิกลี่ ออกคำสั่งให้กองทัพโปแลนด์ทั้งหมดถอยมาทำการสู้รบทางฝั่งตะวันออกของแม่น้ำวิสตูล่า และหลบหนีไปทางแนวเขาที่ติดกับชายแดนโรมาเนียและสหภาพโซเวียต
แผนการล่าถอยนี้เป็นแผนการในกรณีที่ไม่สามารถป้องกันแนวชายแดนของประเทศได้ และสันนิษฐานว่ากองทัพโปแลนด์จะสามารถล่าถอยและสร้างแนวตั้งรับที่จะสามารถต้านทานกองทัพเยอรมันได้จนกระทั่งฤดูหนาว และรอจนกระทั่งฝ่ายสัมพันธมิตรโจมตีเข้าทางด้านตะวันตกของนาซีเยอรมนี ซึ่งบริเวณดังกล่าวมีแนวป้องกันตามธรรมชาติอยู่จำนวนมาก และยังเชื่อมต่อกับเมืองท่าของโรมาเนียที่จะสามารถเติมเสบียงให้แก่กองทัพได้
แต่ทว่าหลังจากการบุกครองโปแลนด์ของสหภาพโซเวียต ทำให้แผนการดังกล่าวต้องล้มเหลว กองทหารโปแลนด์ได้รับคำสั่งให้หลบหนีออกจากโปแลนด์และรวมตัวกันใหม่ในฝรั่งเศส ทหารโปแลนด์กว่า 120,000 นาย หลบหนีออกจากโปแลนด์ผ่านทางโรมาเนียและฮังการี ซึ่งได้ไปเข้าร่วมกับฝ่ายสัมพันธมิตร
ดูเพิ่ม

การทรยศโดยชาติตะวันตก
สนธิสัญญาโมโลตอฟ-ริบเบนทรอพ
สโตนทาวน์

6°09′45″S 39°11′29″E﻿ / ﻿6.1624°S 39.1913°E﻿ / -6.1624; 39.1913
| Stone Town of Zanzibar * |
| --- | --- |
  แหล่งมรดกโลกโดยยูเนสโก

ประเทศ: ประเทศแทนซาเนีย
ภูมิภาค **: ทวีปแอฟริกา
ประเภท: วัฒนธรรม
เกณฑ์พิจารณา: ii, iii, vi
อ้างอิง: 173
ประวัติการขึ้นทะเบียน
ขึ้นทะเบียน: 2000 (คณะกรรมการสมัยที่ 24)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
สโตนทาวน์ (อังกฤษ: Stone Town) หรือที่รู้จักกันในชื่อ อึมจี อึมกงเว (สวาฮีลี: Mji Mkongwe, แปลว่า "เมืองเก่า") เป็นส่วนที่เก่าแก่ของแซนซิบาร์ซิติ (Zanzibar City) เมืองหลักของแซนซิบาร์ ประเทศแทนซาเนีย อยู่ตรงข้ามอึงอัมโบ (Ng'ambo) (ภาษาสวาฮีลี แปลว่า 'ด้านอื่น') มันตั้งบนชายฝั่งตะวันตกของอุงกูจา (Unguja) เกาะหลักของหมู่เกาะแซนซิบาร์ อดีตเป็นเมืองหลวงของสุลต่านแซนซิบาร์และศูนย์กลางการค้าเครื่องเทศที่เฟื่องฟูเช่นเดียวกับการค้าทาสในศตวรรษที่ 19 มันก็ยังคงความสำคัญในฐานะเมืองหลักของแซนซิบาร์ในช่วงของการเป็นรัฐในอารักขาของอังกฤษ เมื่อแทนกันยีกาและแซนซิบาร์เข้าร่วมจัดตั้งสหสาธารณรัฐแทนซาเนีย แซนซิบาร์ยังคงรักษารูปแบบกึ่งปกครองตนเอง ด้วยสโตนทาวน์เป็นที่ตั้งของรัฐบาลท้องถิ่น
สโตนทาวน์เป็นเมืองที่มีความสำคัญทางประวัติศาสตร์และศิลปะที่โดดเด่นในแอฟริกาตะวันออก สถาปัตยกรรมส่วนใหญ่ย้อนหลังไปถึงศตวรรษที่ 19 สะท้อนให้เห็นถึงความหลากหลายทางวัฒนธรรมที่มีอิทธิพลบนพื้นฐานของวัฒนธรรมสวาฮิลีที่มีส่วนผสมที่เป็นเอกลักษณ์ของอาหรับ เปอร์เซีย อินเดีย และยุโรป ด้วยเหตุนี้ ยูเนสโกจึงกำหนดให้เมืองนี้เป็นมรดกโลกใน ค.ศ. 2000
เนื่องด้วยเป็นมรดกโลก สโตนทาวน์เป็นแหล่งท่องเที่ยวที่สำคัญในประเทศแทนซาเนีย เศรษฐกิจส่วนใหญ่จึงขึ้นการท่องเที่ยวเป็นสำคัญ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Stone Town
คู่มือการท่องเที่ยว สโตนทาวน์ จากวิกิท่องเที่ยว (ในภาษาอังกฤษ)
UNESCO Stone Town Site
Stone Town Conservation and Development Authority เก็บถาวร 2016-10-22 ที่ เวย์แบ็กแมชชีน
Zanzibar Urban District Homepage for the 2002 Tanzania National Census
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
วอลเลย์บอลชายทีมชาติสโลวีเนีย

วอลเลย์บอลชายทีมชาติสโลวีเนีย (สโลวีเนีย: Slovenska moška odbojkarska reprezentanca) เป็นทีมวอลเลย์บอลตัวแทนจากประเทศสโลวีเนีย ภายใต้การควบคุมของสหพันธ์วอลเลย์บอลสโลวีเนีย ซึ่งเป็นตัวแทนของประเทศในการแข่งขันระดับนานาชาติและการแข่งขันกระชับมิตร
ผลงานการแข่งขัน > กีฬาโอลิมปิก

| กีฬาโอลิมปิก> ปี | กีฬาโอลิมปิก> รอบ | กีฬาโอลิมปิก> อันดับ | กีฬาโอลิมปิก> แข่ง | กีฬาโอลิมปิก> ชนะ | กีฬาโอลิมปิก> แพ้ | กีฬาโอลิมปิก> SW | กีฬาโอลิมปิก> SL | กีฬาโอลิมปิก>  |
| --- | --- | --- | --- | --- | --- | --- | --- | --- |
| 2024 | ผ่านการคัดเลือก | ผ่านการคัดเลือก | ผ่านการคัดเลือก | ผ่านการคัดเลือก | ผ่านการคัดเลือก | ผ่านการคัดเลือก | ผ่านการคัดเลือก |  |
ผลงานการแข่งขัน > วอลเลย์บอลชิงแชมป์โลก

| ชิงแชมป์โลก> ปี | ชิงแชมป์โลก> รอบ | ชิงแชมป์โลก> อันดับ | ชิงแชมป์โลก> แข่ง | ชิงแชมป์โลก> ชนะ | ชิงแชมป์โลก> แพ้ | ชิงแชมป์โลก> SW | ชิงแชมป์โลก> SL | ชิงแชมป์โลก>  |
| --- | --- | --- | --- | --- | --- | --- | --- | --- |
| 2018 | รอบสอง | อันดับที่ 12 | 8 | 4 | 4 | 17 | 16 |  |
| 2022 | รอบรองชนะเลิศ | อันดับที่ 4 | 7 | 4 | 3 | 15 | 11 |  |
| 2025 | ผ่านการคัดเลือก | ผ่านการคัดเลือก | ผ่านการคัดเลือก | ผ่านการคัดเลือก | ผ่านการคัดเลือก | ผ่านการคัดเลือก | ผ่านการคัดเลือก |  |
ผลงานการแข่งขัน > วอลเลย์บอลเวิลด์ลีก

| เวิลด์ลีก> ปี | เวิลด์ลีก> รอบ | เวิลด์ลีก> อันดับ | เวิลด์ลีก> แข่ง | เวิลด์ลีก> ชนะ | เวิลด์ลีก> แพ้ | เวิลด์ลีก> SW | เวิลด์ลีก> SL |
| --- | --- | --- | --- | --- | --- | --- | --- |
| 2016 | รอบชิงชนะเลิศ ดิวิชัน 3 | อันดับที่ 25 | 8 | 7 | 1 | 22 | 6 |
| 2017 | รอบชิงชนะเลิศ ดิวิชัน 2 | อันดับที่ 13 | 11 | 10 | 1 | 32 | 10 |
ผลงานการแข่งขัน > วอลเลย์บอลเนชันส์ลีก

| เนชันส์ลีก> ปี | เนชันส์ลีก> รอบ | เนชันส์ลีก> อันดับ | เนชันส์ลีก> แข่ง | เนชันส์ลีก> ชนะ | เนชันส์ลีก> แพ้ | เนชันส์ลีก> SW | เนชันส์ลีก> SL | เนชันส์ลีก>  |
| --- | --- | --- | --- | --- | --- | --- | --- | --- |
| 2021 | รอบรองชนะเลิศ | อันดับที่ 4 | 17 | 12 | 5 | 40 | 24 |  |
| 2022 | รอบแรก | อันดับที่ 10 | 12 | 5 | 7 | 18 | 24 |  |
| 2023 | รอบก่อนรองชนะเลิศ | อันดับที่ 7 | 13 | 8 | 5 | 27 | 20 |  |
ผลงานการแข่งขัน > วอลเลย์บอลแชลเลนเจอร์คัพ

| แชลเลนเจอร์คัพ> ปี | แชลเลนเจอร์คัพ> รอบ | แชลเลนเจอร์คัพ> อันดับ | แชลเลนเจอร์คัพ> แข่ง | แชลเลนเจอร์คัพ> ชนะ | แชลเลนเจอร์คัพ> แพ้ | แชลเลนเจอร์คัพ> SW | แชลเลนเจอร์คัพ> SL |
| --- | --- | --- | --- | --- | --- | --- | --- |
| 2019 | รอบชิงชนะเลิศ | ชนะเลิศ | 4 | 4 | 0 | 12 | 2 |
ผลงานการแข่งขัน > วอลเลย์บอลชิงแชมป์ยุโรป

| ชิงแชมป์ยุโรป> ปี | ชิงแชมป์ยุโรป> รอบ | ชิงแชมป์ยุโรป> อันดับ | ชิงแชมป์ยุโรป> แข่ง | ชิงแชมป์ยุโรป> ชนะ | ชิงแชมป์ยุโรป> แพ้ | ชิงแชมป์ยุโรป> SW | ชิงแชมป์ยุโรป> SL | ชิงแชมป์ยุโรป>  |
| --- | --- | --- | --- | --- | --- | --- | --- | --- |
| 2001 | รอบแบ่งกลุ่ม | อันดับที่ 12 | 5 | 0 | 5 | 3 | 15 |  |
| 2007 | รอบแบ่งกลุ่ม | อันดับที่ 16 | 3 | 0 | 3 | 2 | 9 |  |
| 2009 | รอบแบ่งกลุ่ม | อันดับที่ 15 | 3 | 0 | 3 | 1 | 9 |  |
| 2011 | รอบเพลย์ออฟ | อันดับที่ 9 | 4 | 2 | 2 | 9 | 8 |  |
| 2013 | รอบแบ่งกลุ่ม | อันดับที่ 13 | 3 | 1 | 2 | 5 | 7 |  |
| 2015 | รอบชิงชนะเลิศ | เหรียญเงิน | 7 | 4 | 3 | 14 | 12 |  |
| 2017 | รอบก่อนรองชนะเลิศ | อันดับที่ 8 | 5 | 2 | 3 | 6 | 9 |  |
| 2019 | รอบชิงชนะเลิศ | เหรียญเงิน | 9 | 6 | 3 | 20 | 13 |  |
| 2021 | รอบชิงชนะเลิศ | เหรียญเงิน | 9 | 6 | 3 | 21 | 11 |  |
| 2023 | รอบรองชนะเลิศ | เหรียญทองแดง | 9 | 8 | 1 | 25 | 9 |  |
ผลงานการแข่งขัน > วอลเลย์บอลยูโรเปียนลีก

| ยูโรเปียนลีก> ปี | ยูโรเปียนลีก> รอบ | ยูโรเปียนลีก> อันดับ | ยูโรเปียนลีก> แข่ง | ยูโรเปียนลีก> ชนะ | ยูโรเปียนลีก> แพ้ | ยูโรเปียนลีก> SW | ยูโรเปียนลีก> SL | ยูโรเปียนลีก>  |
| --- | --- | --- | --- | --- | --- | --- | --- | --- |
| 2007 | รอบรองชนะเลิศ | อันดับที่ 4 | 14 | 9 | 5 | 34 | 25 |  |
| 2011 | รอบรองชนะเลิศ | เหรียญทองแดง | 14 | 9 | 5 | 33 | 19 |  |
| 2014 | รอบรองชนะเลิศ | เหรียญทองแดง | 10 | 8 | 2 | 26 | 9 |  |
| 2015 | รอบชิงชนะเลิศ | ชนะเลิศ | 12 | 12 | 0 | 36 | 5 |  |
| 2018 | รอบคัดเลือก | อันดับที่ 12 | 6 | 1 | 5 | 5 | 17 |  |
แหล่งข้อมูลอื่น

Official website (สโลวีเนีย)
FIVB profile
| ด ค กวอลเลย์บอลชายทีมชาติในทวีปยุโรป (ซีอีวี) |
| --- | --- |
สมาพันธ์วอลเลย์บอลยุโรป
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  บริเตนใหญ่ อังกฤษ  ไอร์แลนด์เหนือ  สกอตแลนด์  เวลส์  กรีซ  กรีนแลนด์  ฮังการี  ไอซ์แลนด์  อิสราเอล  อิตาลี  ลัตเวีย  ลิกเตนสไตน์  ลิทัวเนีย  ลักเซมเบิร์ก  มาซิโดเนียเหนือ  มอลตา  มอลโดวา  โมนาโก  มอนเตเนโกร  เนเธอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน 
อดีต:  เชโกสโลวาเกีย  เยอรมนีตะวันออก  เซอร์เบียและมอนเตเนโกร  สหภาพโซเวียต  ยูโกสลาเวีย
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน

เสาคู่เป็นสัญลักษณ์ของการต่อสู้ร่วมกันระหว่างชาวโปแลนด์และชาวเยอรมันต่อระบอบฟาสซิสต์
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน (เยอรมัน: Denkmal des polnischen Soldaten und deutschen Antifaschisten; โปแลนด์: Pomnik żołnierza polskiego i niemieckiego antyfaszysty) เป็นอนุสรณ์สถานสงครามในกรุงเบอร์ลิน ซึ่งถูกประกาศใน ค.ศ. 1972 อนุสรณ์สร้างขึ้นโดยสาธารณรัฐประชาธิปไตยเยอรมนีในช่วงที่เยอรมนียังถูกแบ่งประเทศ ปัจจุบันอนุสรณ์นี้เป็นอนุสาวรีย์เยอรมันหลักเพื่อระลึกถึงทหารโปแลนด์ที่เสียชีวิตในสงครามโลกครั้งที่สองและเป็นอนุสาวรีย์สำคัญของการต่อต้านระบอบนาซีของชาวเยอรมัน
อนุสรณ์ตั้งอยู่ที่ฟ็อลคส์ปาร์คฟรีดริชส์ไฮน์ เขตฟรีดริชส์ไฮน์ในอดีตเบอร์ลินตะวันออก อนุสรณ์เกิดขึ้นในช่วงเวลาแห่งการปรับปรุงความสัมพันธ์ระหว่างเยอรมนีตะวันออกกับโปแลนด์ ในฐานะอนุสรณ์แห่งความร่วมมือระหว่างกองทัพโปแลนด์กับนักลัทธิคอมมิวนิสต์ชาวเยอรมันในการต่อสู้กับฟาสซิสต์ อนุสาวรีย์หินแกรนิตไซลีเชียสีเทาได้รับการออกแบบโดยประติมากรชาวโปแลนด์ Zofia Wolska และ Tadeusz Łodzian และประติมากรชาวเยอรมัน Arnd Wittig และ Günther Merkel กลางเสาเป็นเสาหินคู่ขนานขนาด 15 เมตร (ซึ่งเป็นโครงสร้างเดียว) โดยมีธงสีทองสัมฤทธิ์ บริเวณอนุสาวรีย์อยู่ที่เชิงเขาถูกปิดด้วยกำแพงที่จารึกคำขวัญของตาแดอุตช์ กอช์ชูชกอว่า "เพื่ออิสรภาพของเราและคุณ" ในภาษาโปแลนด์ (Za waszą i naszą wolność) และภาษาเยอรมัน (Für eure und unsere Freiheit) และมีการแสดงตัวเลขของทหารโปแลนด์และกองทัพแดงพร้อมกับนักสู้ชาวเยอรมัน
แหล่งข้อมูลอื่น

Berlin.de article on Volkspark Friedrichshain and the monument
Short article describing the monument (in German)
News article in Polish describing 2006 wreathlaying ceremony
52°31′43.56″N 13°26′15.48″E﻿ / ﻿52.5287667°N 13.4376333°E﻿ / 52.5287667; 13.4376333
ออลชตึน

| ออลชตึน |
| --- | --- |
เมืองเก่า
   ธง ตราอาร์ม
คำขวัญ: Olsztyn – Miasto Młode Duchem… (Olsztyn– a city young in spirit…)
ออลชตึน
พิกัด: 53°47′N 20°30′E﻿ / ﻿53.783°N 20.500°E﻿ / 53.783; 20.500
ประเทศ:  โปแลนด์
Voivodeship: Warmian-Masurian
County: city county
Established: 14th century
Town rights: 1353
การปกครอง
 • Mayor: Piotr Grzymowicz
พื้นที่
 • ตัวเมือง: 88.328 ตร.กม. (34.104 ตร.ไมล์)
ความสูงจุดสูงสุด: 154 เมตร (505 ฟุต)
ความสูงจุดต่ำสุด: 88 เมตร (289 ฟุต)
ประชากร (2011)
 • ตัวเมือง: 175,420 คน
 • ความหนาแน่น: 2,000 คน/ตร.กม. (5,100 คน/ตร.ไมล์)
 • รวมปริมณฑล: 270,000 คน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal code: 10-001 to 11–041
รหัสพื้นที่: +48 89
Car plates: NO
เว็บไซต์: http://www.olsztyn.eu
ออลชตึน (โปแลนด์: Olsztyn) หรือ อัลเลนชไตน์ (เยอรมัน: Allenstein) เป็นเมืองทางตะวันออกเฉียงเหนือของประเทศโปแลนด์ ตั้งอยู่บนฝั่งแม่น้ำเวนา ตกเป็นของโปแลนด์ใน ค.ศ. 1966 และเป็นของปรัสเซียใน ค.ศ. 1772 มีประชามติของชาวเมืองให้เป็นของเยอรมนี ใน ค.ศ. 1920 กลับมาเป็นของโปแลนด์ในการประชุมพ็อทซ์ดัม ใน ค.ศ. 1945
สาธารณรัฐสังคมนิยมบอสเนียและเฮอร์เซโกวีนา

สาธารณรัฐสังคมนิยมบอสเนียและเฮอร์เซโกวีนา (บอสเนีย-โครเอเชีย-มอนเตเนโกร-เซอร์เบีย: Socijalistička Republika Bosna i Hercegovina (SR BiH) / Социјалистичка Pепублика Босна и Херцеговина (СP БиХ)) เป็น1 ใน 6 สาธารณรัฐของ สหพันธ์สาธารณรัฐสังคมนิยมยูโกสลาเวีย ก่อตั้งในปี 1943 หลังพรรคคอมมิวนิสต์ยูโกสลาเสียสามารถยึดกรุงซาราเยโวจากการปกครองภายใต้ของนาซีเยอรมนี สาธารณรัฐสังคมนิยมบอสเนียและเฮอร์เซโกวีนา เดิมมีชื่อว่า รัฐสหพันธ์บอสเนียและเฮอร์เซโกวีนา และในเดือนเมษายน 1945 เปลี่ยนชื่อเป็นสาธารณรัฐประชาชนบอสเนียและเฮอร์เซโกวีนา จนในวันที่ 7 เมษายน 1967 เปลี่ยนชื่อเป็นสาธารณรัฐสังคมนิยมบอสเนียและเฮอร์เซโกวีนา   สาธารณรัฐแห่งนี้ ล่มสลายในวันที่ 3 มีนาคม 1992 เมื่อสมัชชาบอสเนียนำโดย อาลียา อีเซตเบกอวิช ประกาศยุติระบบคอมมิวนิสต์และการเป็นสหพันธของอดีตยูโกสลาเวีย ก่อตั้งสาธารณรัฐบอสเนียและเฮอร์เซโกวีนา ขึ้นแทนที่และตามมาด้วยการเกิดสงครามบอสเนีย ระหว่างรัฐบาลบอสเนีย และ กลุ่มแบ่งแยกดินแดนชาวเซิร์บและชาวโครแอต
การปกครอง

สาธารณรัฐสังคมนิยมบอสเนียและเฮอร์เซโกวีนา ปกครองด้วยระบอบคอมมิวนิสต์ พรรคการเมืองเดียว บริหารงานโดยพรรคคอมมิวนิสต์ มีอำนาจจากประธานาธิบดีบอสเนียและเฮอร์เซโกวีนา เป็นอำนาจบริหาร และอำนาจสภาเป็นของ รัฐสภาบอสเนียและเฮอร์เซโกวีนา ซึ่งบริหารโดยพรรคคอมมิวนิสต์ ตั้งแต่ปี 1943-1990 ที่พรรคเอสเดอาร์ หรือ พรรคปฏิบัติการประชาธิปไตย เข้ามามีบทบาทหลังความอ่อนแอของสหพันธ์สาธารณรัฐสังคมนิยมยูโกสลาเวีย ในการปกครองทุกสาธารณรัฐ ทั้ง 6 สาธารณรัฐ และ อีก 2 จังหวัดปกครองตนเอง
อำนาจในระดับสหพันธของสาธารณรัฐสังคมนิยมบอสเนียและเฮอร์เซโกวีนา คือ สมัชชาสังคมนิยมบอสเนียและเฮอร์เซโกวีนา หรือ สมัชชาบอสเนีย ได้รับการเลือกเป็นนายกรัฐมนตรียูโกสลาเวีย โดยการหมุนเวียนถัดต่อจากสาธารณรัฐต่างๆในยูโกสลาเวีย จนเมื่อ ยอซีป บรอซ ตีโต เสียชีวิต ในปี 1980 รัฐบาลกลางจึงให้แต่ละสมัชชาของทั้ง 6 สาธารณรัฐและอีก 2 จังหวัดปกครองตนเอง พลัดกันขึ้นดำรงตำแหน่งประธานาธิบดี เช่นเดียวกับตำแหน่งนายกรัฐมนตรี
ดูเพิ่ม

Bataković, Dušan T. (1996). The Serbs of Bosnia & Herzegovina: History and Politics. Dialogue Association. ISBN 9782911527104.
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
ออสตรอวีแยตส์ชฟีแยนตอกชึสกี

| ออสตรอวีแยตส์ชฟีแยนตอกชึสกี |
| --- | --- |
Saint Michael's Church
   ตราอาร์ม
ออสตรอวีแยตส์ชฟีแยนตอกชึสกี
พิกัด: 50°56′N 21°24′E﻿ / ﻿50.933°N 21.400°E﻿ / 50.933; 21.400
ประเทศ:  โปแลนด์
Voivodeship: Świętokrzyskie
County: Ostrowiec
Gmina: Ostrowiec Świętokrzyski (urban gmina)
การปกครอง
 • Mayor: Jarosław Wilczyński
พื้นที่
 • ทั้งหมด: 46.43 ตร.กม. (17.93 ตร.ไมล์)
ประชากร (2006)
 • ทั้งหมด: 73,937 คน
 • ความหนาแน่น: 1,600 คน/ตร.กม. (4,100 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal code: 27-400
Car plates: TOS
เว็บไซต์: http://www.um.ostrowiec.pl
ออสตรอวีแยตส์ชฟีแยนตอกชึสกี (โปแลนด์: Ostrowiec Świętokrzyski) เป็นเมืองทางตอนใต้-กลาง ของประเทศโปแลนด์ มีประชากร 74,211 คน (ค.ศ. 2006) มีอุตสาหกรรมโลหกรรม ผลิตวัสดุก่อสร้างเหล็กและเหล็กกล้า
ออปอแล

| ออปอแล |
| --- | --- |
มุมมองเมืองออปอแล
   ธง ตราอาร์ม
ออปอแล
พิกัด: 50°40′N 17°56′E﻿ / ﻿50.667°N 17.933°E﻿ / 50.667; 17.933
ประเทศ:  โปแลนด์
จังหวัด: ออปอแล
เทศมณฑล: เทศมณฑลนคร
สิทธิของเมือง: ค.ศ. 1217
การปกครอง
 • นายกเทศมนตรี: Arkadiusz Wiśniewski
พื้นที่
 • ตัวเมือง: 148.99 ตร.กม. (57.53 ตร.ไมล์)
ความสูง: 176 เมตร (577 ฟุต)
ประชากร (ค.ศ. 2009)
 • ตัวเมือง: 128 140 คน
 • รวมปริมณฑล: 267,000 คน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 45-001 ถึง 45-910
รหัสพื้นที่: +48 077
ป้ายทะเบียนรถยนต์: OP
เว็บไซต์: http://www.opole.pl
ออปอแล (โปแลนด์: Opole) หรือ อ็อพเพิล์น (เยอรมัน: Oppeln) เป็นเมืองทางตอนใต้ของประเทศโปแลนด์ บนฝั่งแม่น้ำโอเดอร์ เป็นเมืองหลักของจังหวัดชื่อเดียวกัน มีประชากร 125,992 คน (มิถุนายน ค.ศ. 2009) เป็นชุมทางรถไฟและเมืองท่าริมแม่น้ำ ผลิตปูนซีเมนต์ มีอุตสาหกรรมหล่อเหล็ก อยู่ใต้การปกครองของอาณาจักรโบฮีเมีย ใน ค.ศ. 1327 และอาณาจักรปรัสเซีย ใน ค.ศ. 1742 ระหว่างสงครามโลกครั้งที่ 2 สหภาพโซเวียตเข้ายึดครองในเดือนมกราคม ค.ศ. 1945 และเป็นของโปแลนด์ภายใต้การประชุมที่เมืองพ็อทซ์ดัมในปีเดียวกัน
ศิวนาฏราช

| ศิวนาฏราช |
| --- | --- |
เทพแห่งการระบำ
รูปปั้นสัมฤทธิ์ของพระศิวะ เทพแห่งการระบำ สมัยราชวงศ์โจฬะในคริสต์ศตวรรษที่ 10 ปัจจุบันจัดแสดงที่Los Angeles County Museum of Art
ชื่ออื่น: Adalvallaan, Koothan, Sabesan, Ambalavanan 
ส่วนเกี่ยวข้อง: พระศิวะ 
สัญลักษณ์: อัคนี
คัมภีร์: Anshumadbhed agama   Uttarakamika agama
นาฏราช (สันสกฤต: नटराज, อักษรโรมัน: Naṭarāja) มีอีกชื่อว่า อาฏลฺวลฺลาน (ทมิฬ: ஆடல்வல்லான், อักษรโรมัน: Ādalvallāṉ) เป็นรูปปั้นพระศิวะในฐานะเทพนักระบำแห่งจักรวาล การระบำของพระองค์มีชื่อเรียกว่า ตาณฑวะ มีการบรรยายถึงท่าระบำและศิลปะในเอกสารทางศาสนาฮินดูหลายแห่ง เช่น Tevaram, Thiruvasagam ในภาษาทมิฬ และ Anshumadbhed agama กับ Uttarakamika agama ในภาษาสันสกฤตและครันถะ ระบำมูรติปรากฏในโบสถ์พราหมณ์หลักในลัทธิไศวะทั้งหมด และเป็นสัญลักษณ์ทางประติมากรรมที่รู้จักกันดีในอินเดีย และนิยมใช้เป็นสัญลักษณ์ทางวัฒนธรรมอินเดีย โดยถือเป็นหนึ่งในภาพที่สวยงามที่สุดในศิลปะฮินดู
รูปประติมากรรมนี้ให้พระศิวะเป็นเทพแห่งการเต้นระบำและนาฏศิลป์ นอกจากนี้ยังมีภาพนูนของนาฏราชในเอเชียตะวันออกเฉียงใต้หลายแห่ง เช่น นครวัด และในเกาะบาหลี ประเทศกัมพูชา และเอเชียกลาง
ศิวนาฏราชในศิลปะอินเดีย

นาฏราช หรือพระศิวะในฐานะของบรมครูองค์แรกแห่งการร่ายรำ พระหัตถ์ขวาด้านบน ทรงถือกลองรูปร่างคล้าย ๆ นาฬิกาทราย (เอวคอด) กลองเล็ก ๆ ใบนี้ให้จังหวะประกอบการฟ้อนรำของพระศิวะ และที่สำคัญไม่แพ้กันก็คือ เสียงกลองเป็นสัญลักษณ์แทนธาตุแรกที่ถือกำเนิดขึ้นในจักรวาล นั่นคือ กลองเป็นสัญลักษณ์แห่งการสร้างสรรค์สิ่งต่าง ๆ ทั้งมวล
พระหัตถ์ซ้ายด้านบน ถืออัคนี อันเป็นสัญลักษณ์แห่งการทำลายล้าง โดยคำว่า ทำลายล้าง ในที่นี้ หมายถึง ล้างความชั่ว ล้างอวิชชา ให้หมดไป เพื่อเปิดทางการสร้างสรรค์สิ่งต่าง ๆ ขึ้นมาใหม่ พระกรและพระหัตถ์คู่ซ้าย-ขวา ซึ่งแทนการสร้างสรรค์และการทำลายล้างนี้ กางออกไปในระดับเสมอกัน อันบ่งบอกถึงความหมายที่ว่า "มีเกิด ก็ย่อมมีดับ" นั่นเอง
พระหัตถ์ขวาด้านล่างแบออก เรียกว่า ปางอภัยมุทรา (abhaya pose) ซึ่งมีความหมายว่า "จงอย่าได้กลัวเลย" (do not fear) เพราะไม่มีภัยใด ๆ จะมากล้ำกลาย ท่านี้บ่งว่าพระศิวะเป็นผู้ปกป้องอีกด้วย
ส่วนพระกรซ้ายด้านล่างพาดขวางลำตัวระดับอก ในลักษณะคล้าย ๆ งวงช้าง ซึ่งบางคนตีความว่า เป็นงวงของพระคเณศ เทพเจ้าแห่งความสำเร็จ และเป็นบุตรของพระศิวะอีกต่างหาก ปลายนิ้วของพระกรที่เป็นงวงช้างนี้ชี้ไปที่พระบาทซ้ายที่ยกขึ้น มาจากพื้น ก็ตีความกันว่า พระบาทที่ยกขึ้นมานี้บ่งบอกถึงการหลุดพ้นจากวัฏสงสาร
ส่วนพระบาทขวานั้นเหยียบอยู่บนอสูรมูลาคนี ซึ่งเป็นตัวแทนของอวิชชา เมื่ออวิชชาถูก 'เหยียบ' ไม่ให้โผล่ขึ้นมาบดบังความจริง ความรู้แจ้ง (วิชชา) ก็จะปรากฏขึ้นนั่นเอง
วงกลม ๆ ที่ล้อมพระศิวะอยู่ก็คือ ขอบเขตแห่งการร่ายรำ อันเป็นตัวแทนของจักรวาลทั้งมวล โดยมีขอบด้านนอกเป็นเปลวไฟ และมีขอบด้านในเป็นน้ำในมหาสมุทร
พระศิวะในปางนาฏราชนี้ยังแสดงคู่ตรงกันข้ามกัน เช่น กลอง = สร้าง vs ไฟ = ทำลาย แม้พระศิวะจะร่ายรำ ขยับมือ ขยับเท้าและแขนขาอย่างต่อเนื่อง แต่พระพักตร์กลับสงบนิ่งเฉย เหมือนไร้ความรู้สึก ซึ่งเป็นเสมือนการสอนว่า การเกิด-ดับของสรรพสิ่งที่เกิดขึ้นอยู่โดยตลอด พระเกศาของพระศิวะยาวสยาย ปลิวสะบัดยื่นออกไปทั้งซ้ายขวา เป็นสัญลักษณ์แทนผู้ละทิ้งชีวิตทางโลก แต่ก็มีพระแม่คงคาและพระจันทร์เสี้ยวอันเป็นสัญลักษณ์แห่งเทพสตรีประดับอยู่ด้วย
ศิวนาฏราชในศิลปขอม

ปราสาทหินในศิลปขอม ทับหน้าของปรางค์ประธานจะแกะสลักเป็นรูปพระศิวนาฏราช หรือ พระอิศวรทรงฟ้อนรำ  ซึ่งจัดเป็นประติมากรรมที่สำคัญที่สุดในศาสนาพราหมณ์ลัทธิไศวนิกาย ในศิลปขอมนั้นภาพพระศิวนาฏราชจะเป็นภาพสลักนูนต่ำทั้งสิ้น ไม่เป็นประติมากรรมชนิดลอยตัว
ส่วนทับหลังของปราสาทจะเป็นรูปพระนารายณ์บรรทมสินธิ์
ศิวนาฏราชกับศิลปการแสดง > นาฏศิลป์

ภาพการร่ายรำของพระศิวะนับว่ามีบทบาทสำคัญในคติความเชื่อของผู้ที่นับถือศาสนาฮินดู ลัทธิไศวนิกาย ตามตำนานระบุว่าการร่ายรำของพระศิวะเป็นที่เลื่องลือและยกย่องของเหล่าเทพทั้งมวลถึงความสวยงามและน่ายำเกรงในที ในจังหวะลีลาอันเป็นสัญลักษณ์แห่งการเนรมิตสร้างสรรค์
การร่ายรำนี้ภายหลังพระภรตมุนีได้ทราบ จึงขอร้องให้พระคเณศไปกราบบังคมทูลให้พระศิวะซึ่งเป็นพระราชบิดาร่ายรำอีกครั้งเพื่อจะได้จารึกท่าการร่ายรำนี้เป็นบทนาฏยศาสตร์สืบไป พระศิวะท่านจึงได้ร่ายรำให้ชมอีกและได้เรียกเหล่าเทพเทวดาทั้งปวงมาชมพระองค์ร่ายรำอีกครั้ง
บางตำนานกล่าวว่าพญาอนันตนาคราชได้ชมการร่ายรำนี้เมื่อองค์พระอิศวรท่านร่ายรำหลังจากปราบฤๅษีผู้ฝ่าฝืนเทวบัญญ้ติ และปรารถนาจะได้ชมอีก องค์พระนารายณ์ได้ประทานคำแนะนำให้ไปบำเพ็ญตบะที่เชิงเขาไกรลาสเพื่อบูชาองค์พระศิวะ ด้วยอำนาจแห่งการบูชานี้ องค์พระศิวะจึงโปรดประทานพรให้ และถามในสิ่งที่พญาอนันตนาคราชปรารถนา พญานาคราชจึงกราบทูลว่าอยากจะได้เห็นองค์พระศิวะร่ายรำอีกสักครั้ง พระศิวะก็โปรดประทานดังปรารถนา และได้เสด็จลงมาร่ายรำยังมนุษยโลก ซึ่งเชื่อกันว่าสถานที่นั้นคือ วิหาร จิทัมพรัม ในรัฐทมิฬนาฑู ประเทศอินเดีย
ท่าฟ้อนรำทั้ง 108 ท่าขององค์พระศิวะนี้เป็นท่าพื้นฐานสำหรับวิชานาฏยศาสตร์ อันเป็นท่ารำต้นแบบของชาวอินเดีย และแพร่หลายมาถึงเขมร และไทย ผู้รับอิทธิพลด้านวัฒนธรรมของอินเดียสืบต่อมา
ผู้ที่นับถือศาสนาฮินดูนั้นเชื่อว่าจังหวะการร่ายรำของพระศิวะอาจบันดาลให้เกิดผลดีและผลร้ายแก่โลกได้ ฉะนั้นจึงจำเป็นที่จะต้องอ้อนวอนให้พระองค์ฟ้อนรำในจังหวะที่พอดี โลกจึงจะร่มเย็นเป็นสุข หากพระองค์โกรธกริ้วด้วยการร่ายรำในจังหวะที่รุนแรงแล้วก็ย่อมจะนำมาซึ่งภัยพิบัติแก่โลกนานัปการ
ศิวนาฏราชกับศิลปการแสดง > ดุริยางคศิลป์

กลองในพระหัตถ์ของพระศิวะในปางศิวะนาฏราชนี้ เป็นกลองสองหน้า เอวตรงกลางคอด มีลูกตุ้มยึดกับสายสำหรับใช้กระทบหน้ากลองทั้ง 2 ข้าง กลองนี้เรียกว่ากลอง ทมรุ ซึ่งเป็นเครื่องดนตรีเพียงชิ้นเดียวที่องค์พระศิวะท่านเลือกใช้ประกอบการร่ายรำอันยิ่งใหญ่นี้
ผู้ประกอบพิธีในศาสนาพราหมณ์-ฮินดู ได้นำเอากลองนี้มาใช้ในการประกอบพิธีมงคล และพัฒนามาเป็นเครื่องดนตรีที่เรียกว่า "บัณเฑาะว์" ในปัจจุบัน คำว่าบัณเฑาะว์มาจากคำบาลีว่า "ปณวะ" หรือ "ตาณฑวะ" ในภาษาสันสกฤต
แหล่งข้อมูลอื่น

Śiva's Dance: Iconography and Dance Practice in South and Southeast Asia, Alessandra Iyer (2000), Music in Art
Shiva Nataraja Iconography, Freer Sackler Gallery, Smithsonian
Nataraja: India's Cycle of Fire, Stephen Pyne (1994)
Chidambareswarar Nataraja Temple
Nataraja Image Archive
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี 
อื่น ๆ:  IdRef